SET ปิดรูดเกือบ 14จุด รับปัจจัยตปท. หลังสหรัฐฯขู่เก็บภาษีจีนเพิ่ม25% คาดพรุ่งนี้พักฐานต่อ
SET ปิดรูดเกือบ 14จุด รับปัจจัยตปท. หลังสหรัฐฯขู่เก็บภาษีจีนเพิ่ม25% คาดพรุ่งนี้พักฐานต่อ โดยดัชนีปิดตลาดวันนี้ ที่ระดับ 1,708.28 จุด ลบ 13.73 จุด หรือ 0.80% มูลค่าการซื้อขาย 5.35 หมื่นล้านบาท
2 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,708.28 จุด ลบ 13.73 จุด หรือ 0.80% มูลค่าการซื้อขาย 5.35 หมื่นล้านบาท
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชียต่างปรับตัวลงเฉลี่ย 1-2% เช่นเดียวกับตลาดในยุโรปที่เทรดบ่ายนี้ส่วนใหญ่ก็ปรับตัวลงราว 0.6-0.7% จากความกังวลสงครามการค้าระหว่างสหรัฐฯ และจีนได้กลับมาอีกครั้ง หลังจากที่สหรัฐฯขู่จะเรียกเก็บภาษีนำเข้าสินค้าจากจีนเพิ่มเป็น 25% จากเดิม 10% มูลค่า 2 แสนล้านดอลลาร์สหรัฐฯ
อย่างไรก็ดี เมื่อดัชนีฯปรับตัวลงไปแถวระดับ 1,700 จุด ซึ่งเป็นแนวรับที่ยังทำงานได้ดีอยู่ จากที่มีแรงซื้อกลับเข้ามาที่หุ้นขนาดใหญ่ทำให้ดัชนีฯลดช่วงลบลงไปได้ ทั้งนี้ ก็มองไว้อยู่แล้วว่าตลาดฯคงจะพักฐานบ้างหลังจากที่ปรับขึ้นไปเร็วในช่วงที่ผ่านมา และช่วงนี้ก็ยังมองว่าตลาดฯน่าจะยังพักฐานอยู่
สำหรับแนวโน้มการลงทุนในวันพรุ่งนี้ (3 ส.ค.) นายวีระวัฒน์ กล่าวว่า ดัชนีฯคงจะแกว่งไซด์เวย์ในลักษณะของการพักฐาน โดยมีแนวรับ 1,700 จุด ส่วนแนวต้าน 1,720 จุด
พร้อมให้ติดตามผลการประชุมธนาคารกลางอังกฤษ (BoE) ในคืนนี้ ตลาดฯคาดว่าจะปรับขึ้นอัตราดอกเบี้ย ซึ่งหากเป็นจริงก็จะเป็นการปรับขึ้นอัตราดอกเบี้ยเป็นครั้งแรกในรอบหลายปีที่ผ่านมา และในวันพรุ่งนี้ก็ให้ติดตามตัวเลขการจ้างงานนอกภาคเกษตรของสหรัฐฯ
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,018.85 ล้านบาท ปิดที่ 52 บาท ลดลง 0.50 บาท
PTTGC มูลค่าการซื้อขาย 2,552.90 ล้านบาท ปิดที่ 85 บาท เพิ่มขึ้น 0.50 บาท
KBANK มูลค่าการซื้อขาย 2,356.40 ล้านบาท ปิดที่ 212 บาท ลดลง 5 บาท
SCB มูลค่าการซื้อขาย 2,037.16 ล้านบาท ปิดที่ 141 บาท ราคาไม่เปลี่ยนแปลง
AOT มูลค่าการซื้อขาย 1,889.44 ล้านบาท ปิดที่ 66 บาท ลดลง 1 บาท
 
ตลาดหุ้นเอเชีย
